
1. Art. 29 din Constituţie: 


Libertatea gândirii şi a opiniilor, precum şi libertatea credințelor religioase nu pot 
fi îngrădite sub nici o formă. Nimeni nu poate fi constrâns să adopte o opinie ori 
să adere la o credinţă religioasă, contrare convingerilor sale. 

Libertatea conştiinţei este garantată; ea trebuie să se manifeste în spirit de 
toleranţă şi de respect reciproc. 

Cultele religioase sunt libere şi se organizează potrivit statutelor proprii, în 
condiţiile legii. 

În relaţiile dintre culte sunt interzise orice forme, mijloace, acte sau acţiuni de 
învrăjbire religioasă. 

Cultele religioase sunt autonome faţă de stat şi se bucură de sprijinul acestuia, 
inclusiv prin înlesnirea asistenţei religioase în armată, în spitale, în penitenciare, 
în azile şi în orfelinate. 

Părinţii sau tutorii au dreptul de a asigura, potrivit propriilor convingeri educaţia 
copiilor minori a căror răspundere le revine. 


2. Legea privind regimul general al cultelor religioase 


Art. 1: „Statul român respectă şi garantează libertatea de gândire, de conştiinţă, 
de credinţă şi de religie oricărei persoane de pe teritoriul României, în 
conformitate cu Constituţia, cu legile ţării, cu pactele şi cu tratatele internaţionale 
la care România este parte. Aceste libertăţi nu pot fi îngrădite sub nici o formă”. 
Art. 2: „Libertatea religioasă cuprinde libertatea fiecărei persoane de a avea sau 
de a adopta o religie sau o credinţă religioasă la libera sa alegere, libertatea de a-şi 
exercita propria credinţă religioasă, precum şi dreptul de a-şi manifesta religia 
individual sau în colectiv, atât în particular, cât şi în public, de a apăra, a respecta 
şi a practica riturile. Presupune, de asemenea, dreptul de a-şi schimba religia sau 
credinţa religioasă. 

Nimeni nu poate fi constrâns să adopte o opinie sau să adere la o credinţă 
religioasă contrar convingerilor sale”. 

Art. 3: „Părinţii sau reprezentanţii legali ai minorilor au dreptul să-şi educe copiii 
în religia lor sau în religia pe care o doresc”. 

Art. 36: „Cultele religioase au dreptul să asigure învăţământul religios în şcolile 
de stat...” 

Art. 40: „Cultele religioase au dreptul să înfiinţeze şi să administreze unităţi de 
învăţământ pentru pregătirea personalului de cult, predarea religiei, asistenţa 
social-caritativă, patrimoniu, cultură şi artă religioasă, precum şi alte specializări 
necesare activităţii lor religioase”. 

Art. 42: „Cultele religioase răspund de elaborarea planurilor şi a programelor de 
învăţământ pentru învăţământul teologic preuniversitar, precum şi de elaborarea 
programelor pentru predarea religiei. Acestea se avizează de către Secretariatul de 
Stat pentru Culte şi se aprobă de Ministerul Educaţiei Naţionale”. 

Art. 43: „Personalul didactic din unităţile de învăţământ ale cultelor religioase 
integrate în învăţământul de stat se numeşte de către Ministerul Educaţiei 
Naţionale, în conformitate cu prevederile legale, cu acordul prealabil al organelor 
statutare ale cultelor religioase în cauză”. 


3. Legea nr. 84/1995 — legea învăţământului (modificată prin O.G. nr. 
36/1997 şi prin legea nr. 151/1999). 


Art. 5: „Cetăţenii României au drepturi egale de acces la toate nivelurile şi 
formele de învăţământ, indiferent de condiţia socială şi materială, de sex, rasă, 
naţionalitate, apartenenţă politică sau religioasă”. 

Art. 9: „Planurile-cadru ale învățământului primar, gimnazial, liceal şi profesional 
includ Religia ca disciplină şcolară, parte a trunchiului comun. Elevul, cu acordul 
părinţilor sau al tutorelui legal instituit, alege pentru studiu religia sau confesiunea. 
La solicitarea scrisă a părinţilor sau a tutorelui legal instituit, elevul poate să nu 
frecventeze orele de religie. În acest caz, situaţia şcolară se încheie fără această 
disciplină. În mod similar se procedează şi pentru elevul căruia, din motive 
obiective, nu i s-au asigurat condițiile pentru frecventarea orelor la această 
disciplină”. 

Art. 158: „În învăţământul preuniversitar, formațiunile de studiu cuprind grupe, 
clase sau ani de studiu, după cum urmează: 

a) grupa cuprinde în medie 15 preşcolari sau elevi, dar nu mai puţin de 10 şi nu 
mai mult de 20; prin excepţie, inspectoratul şcolar poate aproba grupe cuprinzând 
cel puţin 7 preşcolari sau elevi; 

b) clasa din învățământul primar are în medie 20 de elevi, dar nu mai puţin de 10 
şi nu mai mult de 25; 

c) clasa din învățământul gimnazial are în medie 25 de elevi, dar nu mai puţin de 
10 şi nu mai mult de 30; 

d) clasa sau anul de studiu din învățământul profesional, liceal sau postliceal are 
în medie 25 de elevi, dar nu mai puţin de 15 şi nu mai mult de 30. 


119 


Situaţiile speciale privind formațiunile de elevi sau de preşcolari din grupa mare 
aflate sub efectivul minim se aprobă de M.E.N.”. 


4. Decizia Curţii constituţionale nr. 72 din 24.07.1995 


Decizia confirmă art. 9 din Legea nr. 84/1995 — legea învăţământului (modificată 
prin O.G. nr. 36/1997 şi prin legea nr. 151/1999). 

Legislația civilă cu privire la predarea religiei în şcoală este săracă, acest 
domeniu de activitate fiind reglementat în mod expres doar prin art. 9 din legea 
învățământului (legea nr. 84/1995 modificată prin O.G. nr. 36/1997 şi legea 
151/1999) care prevede: „Planurile-cadru ale învățământului primar, gimnazial, 
liceal şi profesional includ Religia ca disciplină şcolară, parte a trunchiului 
comun. Elevul, cu acordul părinților sau al tutorelui legal instituit, alege pentru 
studiu religia şi confesiunea. La solicitarea scrisă a părinților sau a tutorelui 
legal instituit, elevul poate să nu frecventeze orele de religie. În acest caz, 
situația şcolară se încheie fără această disciplină. În mod similar se procedează 
şi pentru elevul căruia, din motive obiective, nu i s-au asigurat condițiile pentru 
frecventarea orelor la această disciplină”. 

Inițial, acest text de lege a avut o altă formulare (în învățământul primar 
religia este disciplină obligatorie, în învăţământul gimnazial este opțională, iar 
în învățământul liceal şi profesional este facultativă), dar el a fost modificat ca 
urmare a sesizărilor făcute de un număr de 57 de deputaţi care au considerat că 
prin formularea „în învăţământul primar religia este obligatorie” se instituie 
obligativitatea studiului religiei în ciclul primar şi se aduce atingere 
prevederilor constituţionale ale art. 29 al.1, 2 şi 6 privind libertatea conştiinţei: 

— „libertatea gândirii şi a opiniilor, precum şi libertatea credințelor religioase 
nu pot fi îngrădite sub nici o formă. Nimeni nu poate fi constrâns să adopte o 
opinie ori să adere la o credinţă religioasă, contrare convingerilor sale; 

— libertatea conştiinţei este garantată; ea trebuie să se manifeste în spirit de 
toleranţă şi de respect reciproc; 

— părinţii sau tutorii au dreptul de a asigura, potrivit propriilor convingeri 
educaţia copiilor minori a căror răspundere le revine”. 

În urma interpretării juridice a acestui text de lege, s-a ajuns la concluzia că 
dreptul de „a alege” semnifică şi posibilitatea de a nu avea nici o opţiune 
religioasă, iar alegerea, cu acordul părintelui sau al tutorelui legal instituit, 
asigură dreptul reprezentanţilor legali ai copilului de a decide, potrivit 
propriilor convingeri, în legătură cu educaţia copiilor minori, ca expresie a 

autorității părinteşti. Includerea în învățământul primar a religiei ca disciplină 
obligatorie nu înseamnă obligativitatea religiei pentru elevi, nesocotindu-se 
dreptul părintelui sau al tutorelui de a asigura educaţia copiilor minori potrivit 
propriilor convingeri, ci priveşte includerea religiei ca disciplină în planurile 
de învăţământ, religia şi confesiunea rămânând să fie alese sau nu. 

Conform reglementărilor în vigoare, la gimnaziu, religia va fi introdusă în 
planul de învățământ, iar pentru cei care nu optează pentru religie, M.E.N. va 
introduce ca alternativă şi o altă disciplină. Elevii care nu doresc să participe 
la orele de religie sunt obligaţi ca, la începutul anului şcolar, prin părinţii lor, 
să depună o cerere scrisă în care să-şi arate opţiunea lor: de a participa sau nu 
la orele de religie. În cazul în care nu vor alege ca obiect de studiu religia, în 
locul acesteia trebuie să opteze pentru o altă disciplină din cele prevăzute ca 
alternativă în programa şcolară. Elevii care nu şi-au formulat în scris opţiunea 
lor, dar nici nu participă la orele de religie, vor rămâne cu situaţia neîncheiată 
la acest obiect. 

Predarea religiei se face doar în spaţiile de învățământ din incinta şcolilor, 
cu respectarea prevederilor planurilor de învăţământ, a programelor şcolare şi 
a legislației specifice învățământului. Religia va fi inclusă în orarul şcolii, iar 
evaluarea cunoştinţelor se va face în conformitate cu prevederile 
regulamentelor şcolare. Cadrele didactice vor fi încadrate prin concurs 
organizat de inspectoratele şcolare judeţene; pentru prezentarea la concurs 
candidaţii trebuie să prezinte şi o recomandare din partea cultului care se referă 
la ţinuta morală a candidatului. Normarea şi salarizarea orelor de religie se face 
conform Statutului personalului didactic şi reglementărilor M.E.N. 

Formațiunile de studiu vor fi constituite conform art. 158 din Legea 
84/1995: 

„Aceste formaţiuni cuprind grupe, clase sau ani de studiu: 

a) grupa cuprinde în medie 15 preşcolari sau elevi, dar nu mai puţin de 10 
şi nu mai mult de 20; prin excepţie, inspectoratul şcolar poate aproba grupe 
cuprinzând cel puţin 7 preşcolari sau elevi; 

b) clasa din învățământul primar are în medie 20 de elevi, dar nu mai puţin 
de 10 şi nu mai mult de 25; 

c) clasa din învăţământul gimnazial are în medie 25 de elevi, dar nu mai 
puţin de 10 şi nu mai mult de 30; 

d) clasa sau anul de studiu din învățământul profesional, liceal sau postliceal 
are în medie 25 de elevi, dar nu mai puţin de 15 şi nu mai mult de 30. 

Situaţiile speciale privind formațiunile de elevi sau de preşcolari din grupa 
mare aflate sub efectivul minim se aprobă de M.E.N.”. 

Pentru grupurile de elevi constituite sub efectivul legal, activitatea poate fi 
salarizată din fondurile proprii ale cultului. 

De menţionat faptul că nici un elev nu poate fi obligat să participe la alte ore 
de religie decât cele ale confesiunii din care face parte, fără consimţământul 
său; în caz contrar, se încalcă drepturile constituţionale prevăzute de art. 29 şi 
art. 1 din Legea cultelor religioase. De asemenea, nici profesorii nu pot lucra 


cu un număr mai mare de elevi decât cel prevăzut de dispoziţia art. 158 din 
Legea 84/1995. 


